Document ID: 31999D0020

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Δεκεμβρίου 1998 για χρηματοδοτική ενίσχυση της Κοινότητας για την πρόληψη της κλασικής πανώλους των χοίρων στο Βέλγιο [κοινοποιηθείσα υπό τον αριθμό Ε(1998) 4385] (Τα κείμενα στη γαλλική και ολλανδική γλώσσα είναι τα μόνα αυθεντικά) (1999/20/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990, για δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 6,
Εκτιμώντας:
ότι, τον Φεβρουάριο του 1997, η Ολλανδία ανακοίνωσε κρούσματα κλασικής πανώλους των χοίρων σύμφωνα με τις διατάξεις της οδηγίας 82/894/ΕΟΚ του Συμβουλίου, της 21ης Δεκεμβρίου 1982, για την ανακοίνωση των ζωικών νόσων στην Κοινότητα (3) 7
ότι ορισμένα κρούσματα συνέβησαν στην Ολλανδία σε μια περιοχή που βρίσκεται πλησίον του Βελγίου 7
ότι πραγματοποιήθηκαν αποστολές χοίρων στο Βέλγιο από εκμεταλλεύσεις που βρίσκονται στην εν λόγω περιοχή της Ολλανδίας αμέσως πριν την επιβεβαίωση της κλασικής πανώλους των χοίρων 7
ότι οι εκμεταλλεύσεις που παρέλαβαν τους χοίρους εξακριβώθηκαν αμέσως από τις βελγικές αρχές και καταγράφηκαν ως εκμεταλλεύσεις επαφής 7
ότι, λόγω της άμεσης απειλής της εξάπλωσης της νόσου στο έδαφος του Βελγίου, οι βελγικές αρχές πληροφόρησαν αμέσως την Επιτροπή και τα κράτη μέλη στο πλαίσιο της μόνιμης κτηνιατρικής επιτροπής σχετικά με τα μέτρα που λήφθηκαν για την πρόληψη της ασθένειας 7
ότι τα μέτρα αυτά περιλάμβαναν τη σφαγή των χοίρων που αποτελούσαν την απειλή για την εξάπλωση της νόσου, καθώς και την εντατική εξέταση των εν λόγω χοίρων για την έγκαιρη διάγνωση της παρουσίας του ιού της κλασικής πανώλους των χοίρων 7
ότι η εμφάνιση της νόσου αυτής αποτελεί σοβαρό κίνδυνο για τον τομέα της εκτροφής χοίρων στην Κοινότητα και, προκειμένου να καταστεί δυνατή η εξάλειψη της νόσου το συντομότερο δυνατό, η Κοινότητα έχει τη δυνατότητα να αποζημιώσει τις απώλειες που υπέστησαν οι εκτροφείς 7
ότι, εν αναμονή της διεξαγωγής των ελέγχων από την Επιτροπή προκειμένου, αφενός, να διαπιστωθεί η τήρηση των κοινοτικών κτηνιατρικών κανόνων και, αφετέρου, ότι τηρήθηκαν οι όροι για κοινοτική χρηματοδοτική συνεισφορά, θα καταβληθεi μια πρώτη δόση 650 000 Ecu 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Για το σκοπό της παρούσας απόφασης, «εκμετάλλευση επαφής» σημαίνει εκμετάλλευση η οποία, βάσει:
- της περιόδου επώασης της κλασικής πανώλους των χοίρων,
και
- των αποτελεσμάτων που προέκυψαν από την επιδημιολογική έρευνα που διεξάχθηκε από τις εθνικές κτηνιατρικές αρχές,
μπορεί να θεωρηθεί ότι απειλείται από την εμφάνιση της κλασικής πανώλους των χοίρων.
Άρθρο 2
1. Μπορεί να χορηγηθεί χρηματοδοτική συνδρομή στο Βέλγιο υπό τον όρο ότι η Επιτροπή θα διαπιστώσει ότι πληρούνται οι όροι που καθορίζονται στο άρθρο 6 της απόφασης 90/424/ΕΟΚ, καθώς και στο άρθρο 3 της παρούσας απόφασης.
2. Με βάση τις μέχρι σήμερα διαθέσιμες πληροφορίες, το Βέλγιο μπορεί να λάβει μια πρώτη προκαταβολή 650 000 Ecu της κοινοτικής χρηματοδοτικής συνδρομής για τη σφαγή και την καταστροφή των χοίρων στις εκμεταλλεύσεις επαφής.
Άρθρο 3
1. Η πρώτη δόση της κοινοτικής χρηματοδοτικής συνεισφοράς καταβάλλεται μετά από την υποβολή των δικαιολογητικών εγγράφων.
2. Τα δικαιολογητικά έγγραφα που αναφέρονται στην παράγραφο 1 περιλαμβάνουν:
α) επιδημιολογική έκθεση που καλύπτει κάθε εκμετάλλευση επαφής, στην οποία εσφάγησαν χοίροι. Η έκθεση πρέπει να περιέχει πληροφορίες σχετικά με τα κατωτέρω θέματα για κάθε εκμετάλλευση:
- τόπος και διεύθυνση,
- ημερομηνία κατά την οποία υπήρξαν υποψίες απειλής της νόσου στην εκμετάλλευση επαφής,
- τύπος επιδημιολογικών σχέσεων μεταξύ της εκμετάλλευσης επαφής και των επιβεβαιωμένων κρουσμάτων,
- αριθμός και τύπος χοίρων που εσφάγησαν και καταστράφηκαν με την ημερομηνία, κάθε γεγονότος,
- μέθοδος θανάτωσης και καταστροφής,
- τύπος και αριθμός συλλεγέντων και εξετασθέντων δειγμάτων για την κλασική πανώλη των χοίρων,
- ημερομηνίες συλλογής δειγμάτων και αποτελέσματα των εξετάσεων που διενεργήθηκαν 7
β) χρηματοδοτική έκθεση που θα περιλαμβάνει κατάλογο των δικαιούχων και τη διεύθυνσή τους, τον αριθμό των σφαγέντων ζώων, την ημερομηνία σφαγής και το ποσό που καταβλήθηκε.
Άρθρο 4
Το Βέλγιο διαβιβάζει τα δικαιολογητικά έγγραφα που αναφέρονται στο άρθρο 2, εντός 6 μηνών από την ημερομηνία κοινοποίησης της παρούσας απόφασης.
Άρθρο 5
1. Η Επιτροπή δύναται να διενεργήσει επιτόπιους ελέγχους με τη συνεργασία των αρμόδιων εθνικών αρχών, σχετικά με την εφαρμογή των μέτρων και τις δαπάνες είσπραξης της ενίσχυσης. Η Επιτροπή πληροφορεί τα κράτη μέλη για τα αποτελέσματα των διεξαχθέντων ελέγχων.
2. Τα άρθρα 8 και 9 του κανονισμού (ΕΟΚ) αριθ. 729/70 του Συμβουλίου (4), εφαρμόζονται κατ' αναλογία.
Άρθρο 6
Η παρούσα απόφαση απευθύνεται στο Βασίλειο του Βελγίου.
Βρυξέλλες, 22 Δεκεμβρίου 1998.

Labels: 0
18
5
6